அரபு நாட்டிற்கு வடக்கே ரோமப் பேரரசு இருந்தது. இந்தப் பேரரசுடன் வெற்றிக்கு முன்பிருந்தே மோதல் தொடங்கி விட்டிருந்தது. அண்ணலார் (ஸல்) அவர்கள் இஸ்லாத்தின் அழைப்பை ஏந்திய வண்ணம் ஒரு தூதுக் குழுவை வடக்கே நோக்கி, சிரியா நாட்டின் எல்லைக்கருகே வசித்து வந்த கோத்திரங்களிடம் அனுப்பி வைத்தார்கள். இவர்கள் பெருபாலும் கிறிஸ்தவர்களாய் இருந்தார்கள். ரோமப் பேரரசின் ஆதிக்கத்தின் கீழ் இருந்து வந்தார்கள். அந்தக் கோத்திரங்களைச் சேர்ந்தவர்கள் இஸ்லாமியப் பிரச்சாரக் குழுவின் உறுப்பினர்கள் பதினைந்து பேரைக் கொன்று விட்டிருந்தார்கள். பிரச்சாரக் குழுவின் தலைவர் கஅப்பின் உமர் பிஃபாரி (ரலி) அவர்கள் மட்டும் தப்பிப் பிழைத்துத் திரும்பி வந்தார்கள்.